سپونج بوب سكوير پانتص

سپونج بوب سكوير پانتص (بـ ) هو مسلسل د التلفازة ديال الرسوم المتحركة ميريكاني، من نوع الكوميديا العائلية. تصاوب من طرف لبيولوجي البحري ستيفن هيلنبيرڭ، و بدا كيتعرض رسمياً نهار 1 ماي 1999 على قناة نيكلوديون.

السلسلة كتدور فـ مدينة خيالية تحت البحر سميتها بيكيني بوتوم Bikini Bottom، و كاتتبع المغامرات اليومية ديال سپونج بوب، پونجة صفرا مربعة خدام فـ مطعم، مع صحابو و الجيران ديالو، ف إطار كوميدي فيه الهبال و النقد الإجتماعي الخفيف.

 القصة 
كل حلقة كاتعرض موقف بسيط من الحياة اليومية فـ بيكيني بوتوم، بحال الخدمة فـ مطعم كراستي كراب، اللعب مع الصحاب، ولا مشاكل مع الجيران. سپونج بوب ديما متفائل و نشيط بزاف، و هاد الشي كايوقعو ف مواقف مضحكة مع صديقو المقرب پاتريك ستار، و مع الجار ديالو سكوييدوارد تنتاكلز اللي ديما معصب.

 الشخصيات 

 سپونج بوب سكوير پانتص: پونجة صفرا مربعة، خدام ڭارصون فـ كراستي كراب، معروف ب البراءة و حب الحياة.
 پاتريك ستار: نجمة بحر وردية، صديق سپونج بوب، طيب ولكن مكلخ شوية.
 سكوييدوارد تنتاكلز: أخطبوط، جار سپبونج بوب، فنان فاشل و ديما مقلق.
 مستر كرابس: بوجنيبة، مول مطعم كراستي كراب، كايبغي الفلوس بزاف.
 ساندي تشيكس: كبورة من اليابسة، عايشة تحت البحر فـ قبة د الجاج، و كاتحماق على العلوم و الرياضة.

 الإنتاج و التاريخ 
ستيفن هيلنبيرڭ خلق سپونج بوب ب لعتيماد على الخلفية ديالو ف لبيولوجيا لبحرية و فن الروسوم. التصميم ديال الشخصيات بسيط و كارتوني بزاف، و الحلقات كتجمع بين التقشاب السريع، الموسيقى، و المواقف الغريبة.

من بعد النجاح الكبير، ولى المسلسل واحد من البرامج لي كايتشافو بزاف فـ تاريخ قناة نيكلوديون، و خرجو منو أفلام د السينيما، ألعاب ڤيديو، و بزاف ديال لمنتوجات التجارية.

 الموسيقى 
الموسيقى ديال المسلسل كاتعتمد على ألحان مستوحاة من الموسيقى البحرية و الهاوايانية، و فيها ستعمال كبير ديال لآلات النفخية و الإيقاعات الخفيفة، اللي كاتزيد تعطي الجو الكوميدي و الطفولي ديال السلسلة.

 التأثير و الشعبية 
سپونج بوب ولى ظاهرة ثقافية عالمية، و تشاف ف بزاف د البلدان و تترجم ل بزاف د اللغات. الشخصية الرئيسية ولات رمز معروف ف الثقافة الشعبية، و كتستعمل حتى ف الميمات و النقاشات الاجتماعية، سوا عند الأطفال ولا الكبار.

 مصادر 

تصنيف:أعمال د 1999